cyanic-selkie/wikianc huggingface dataset:
Buighan shellee
She lus lussagh eh buighan shellee (Monotropa hypopitys). T'eh dooghyssagh da'n Lieh-chruinney Hwoaie tempreilagh, agh t'eh goan.
Jalloo-oaylleeaght
T'eh gaase wheesh as 35cm er yrjid er gass neuvanglaneagh. Ta'n clane lus bane-wuigh as blass jiarg echey. She crottylyn ad ny duillagyn echey, mysh 5-10mm er lhiurid. Ta ny blaaghyn buighey ny jiargey croghey neose ayns dhossan dy 2-11; t'ad mysh 9-12mm er lhiurid.
Ta'n ennym oaylleeagh ass Greagish Ladjinit: hypo-, "fo", as pitys, "juys", rere oayll cadjin ny lus. Ren Linnaeus eh y vee-lettraghey myr hypopithys, as ta kuse dy 'leih screeu rere shen. Ny yei shen, t'ad gra dy vel y lettraghey "ry-charraghey myr 'hypopitys'", rere aght screeuee oayllee elley.
Yn Keayn Injinagh
Ta'n Keayn Injinagh (Indian Ocean, المحيط الهندي, Océan Indien, हिन्द महासागर, Bahari ya Hindi, Samudra Hindia) ny trass rheynn vooiragh smoo er y theihll as eh coodaghey mysh 20% jeh'n ushtey er eaghtyr ny Cruinney. T'ee caglit liorish fo-vooar-rheynn ny h-Injey da'n twoaie, liorish yn Affrick Hiar da'n sheear, liorish yn Injey-Sheen, Ellanyn Sunda, as yn Austrail da'n shiar, as liorish Keayn y Jiass da'n jiass (ny rere keeal liorish yn Antarctagh). Ta'n keayn begnagh 10,000 km er lhead ec y voayl s'lhea ec bir yiass ny h-Affrick as ny h-Austrail. T'eh 73,556,000 km2 er eaghtyr as 292,131,000 km3 er thummid, goaill stiagh y Vooir Ruy as Giau Vooar ny Pershey. Ta ellanyn beggey ry-gheddyn rish ny h-oirryn mooarheeragh, goaill stiagh Madagascar, y chiarroo ellan smoo er y theihll, Ellan Réunion, ny h-Ellanyn Chomoro, ny h-Ellanyn Heshell, ny Maldeevaghyn, Ellan Wirrish as Sri Lanka. Ta ellanragh ny h-Indoneesh ny hoie er oirr hiar y cheayn.
The Fox and the Hound (noaskeeal)
She noaskeeal voish y vlein 1967 eh The Fox and the Hound va screeuit liorish y noaskeealagh Americaanagh Daniel P. Mannix as daahit liorish John Schoenherr. Ta'n noaskeeal geiyrt er bea Tod, shynnagh ruy va troggit ec dooinney 'sy chied vlein jeh'n vea echey, as Copper, moddey lieh--choo folley t'ayns shelloo shelgeyr ynnydagh, as yn ennym Master ("Mainshtyr") bronnit er. Erreish da ren Tod cur bun rish baase y choo share ec y vainshtyr, ta'n dooinney as e voddey geiyrt as shelg y shynnagh, fo cooylrey cruinney deiney caghlaaee as bea cadjin Tod as eh shelg bea, shirrey sheshey, as coadey yn thalloo echey. As eh gaarlaghey eh hene roish screeu yn lioar, ren Mannix studeyrys er shynnee, meein as oaldey, keirdeeaghtyn shelg eigsoylagh, as ny bollee ta cooyn shelg shynnee, dy hickyraghey aght rieughagh ny karacteyryn echey.
Ren y noaskeeal cosney yn Dutton Animal Book Award ayns 1967, as, rere shen, hie eh magh er ny hoilshaghey magh er 11 Mean Fouyir jeh'n vlein cheddin liorish E.P. Dutton. She reihys y Reader's Digest Book Club eh ayns 1967 as cosneyder yn Athenaeum Literary Award. Ren cremeyderyn cur ard-voylley da mynphaartyn v'ayn as da aght screeuee Mannix. Chionnee Walt Disney Productions ny kiartyssyn scannane tra ren eh cosney aundyr Dutton, agh ren ad goaill toshiaght rish gientyn y scannane agh ayns 1977. Ga dy row ceaghlaghyn mooarey ayn 'sy scannane nagh row 'sy noaskeeal, hie The Fox and the Hound liorish Disney er ny skeaylley magh ayns theateryn ayns Jerrey Souree 1981 as haink er dy ve feer rahoil.
Queiggey Lviv
She queiggey 'syn Ookraan heear eh Queiggey Lviv (Львівська область L’vivs’ka oblast’) ny L’vivshchyna (Ookraanish: Львівщина) myr t'eh enmyssit dy mennick. She Lviv y balley reiragh.
Bossan feeackle
Ta bossan feeackle çheet er lossreeyn 'sy ghenus Viola. Ny keayrtyn, t'eh shassoo noi "blaa villish", as cowraghey dooieyn Viola gyn soar; agh ny keayrtyn t'eh çheet er blaa villish myrgeddin. Ta bossanyn feeackle goaill stiagh:
Sestroretsk
Ta Sestroretsk (Сестроре́цк, Siestarjoki, Systerbäck) ny valley ayns Slyst Kurortny, Caayr Pheddyr, y Roosh. Ta'n balley soit er coose hwoaie Lhoob Finnlynn as er brooinyn Awin Sestra 34 km veih çheshvean Chaayr Pheddyr. Rere coontey-pobble ny bleeaney 2002 va 40,287 cummaltee 'sy valley.
Tampere
Ta Tampere (Soolynnish: Tammerfors) ny balley as ny baljaght ayns Finnlynn. Lesh 244,315 cummaltee (2022), ta Vantaa ny treeoo balley smoo ayns Finnlynn. Ta'n phurt-aeragh smoo 'sy çheer, Purt Aeragh Tampere-Pirkkala.
Silene
She genus dy lossreeyn blaaghey eh Silene. Dy cadjin, ta sleih cur blaa ny ferrishyn er Silene dioica as Silene latifolia, dooieyn cadjin 'syn Oarpey.
Jalloo-oaylleeaght
Ta duillagyn neuchramp oc. Ta blaaghyn nyn lomarcan ny ayns crouwyn-blaaghey. Ta queig petyllyn oc as co-chrooaght lieh-chrantessenagh.
Annie Yeamans
She ben-aghteyr karacteyr va Annie Griffiths Yeamans (19 Sauin 1835 – 3 Mayrnt 1912). Ren ee cloie ayns ram obbraghyn Harrigan & Hart.
Beashnys
Va Yeamans ruggit ayns Mannin er 19 Sauin 1835 as darree ee myr paitçhey aeg dys yn Austrail raad ghow ee toshiaght rish e coorse theateragh ayns 1845.
Cloieder
She cloieder ard-ghooagh va Yeaman, as ren ee obbraghey ayns ny Steatyn Unnaneysit as 'syn Austrail er y chooid smoo. Hoshiaght, dobbyr ee myr skibbyltagh-cabbyl 'sy chiarkys 'syn Austrail as phoose ee rish e fer sheshee Edward "Ned" Yeamans, (bonkan Americaanagh), jannoo turryssyn 'syn Aishey lesh y cheilley. Haink e chied phaart cloie er yn ardan ayns 1868 tra chloie ee Cinderella ec y çhenn New York Theatre.
Ren ee keayrt er ny Steatyn Unnaneysit ayns 1865, as rish tammylt beg ayns Yokohama 'sy Çhapaan, raad haink Willie Edouin ny quail ayns 1866. Haink urree dy ve treoghit ayns San Francisco ayns ny 1860yn jeianagh, as hie ee dys York Noa marish e paitçhyn raad chloie ee liorish G.L.Fox, cloie Aunt Ophelia ayns 1877 ayns Uncle Tom's Cabin, as raad haink enney share urree er son e paart myr Cordelia 'sy chloie lesh Edward Harrigan. Ren Yeaman cloie da'n cheayrt jerrinagh ayns Vaudeville ayns 1907. Car e coorse cloie, ren ee obbraghey marish Albert Marshman Palmer, Augustin Daly, Sydney Rosenfeld, as Sadie Martinot ayns obbraghyn Americaanagh.
She arraneyder as ben-aghteyryn va ny h-inneenyn eck, Lydia Yeamans Titus as Jennie Yeamans.
Slyst Yiass, Israel
She fer jeh slystyn Israel ee yn Clyst Yiass (, Mehoz HaDarom; لواء الجنوب). Ta'n clyst 12,000 km² er eaghtyr as, rere yn earroo shen, t'ee ny slyst smoo ayns Israel. She Beersheba y preeu-valley as she Ashdod y chaayr smoo 'sy clyst. T'ee coodaghey y chooid smoo jeh Faasagh Negev myrane lesh glion Arabah.
Vervine
Ta daa cheeal ec vervine. Foddee eh çheet er:
Frozen II
She scannane fansee kiaullee Americaanagh voish y vlein 2019 ta bioghit liorish co-earrooder eh Frozen II. Hie yn scannane er ny ghientyn liorish Walt Disney Animation Studios as v'eh skeaylt magh liorish Walt Disney Pictures. Y 58oo ard-scannane bioghit Disney, t'eh eiyrtyssagh dy jeeragh er Frozen (2013). Va'n scannane stiurit ec Chris Buck as Jennifer Lee, as screeuit ec Lee, Buck, Marc Smith, Kristen Anderson-Lopez, as Robert Lopez. V'eh gientit ec Peter Del Vecho as t'eh goaill stiagh gooyn Kristen Bell, Idina Menzel, Josh Gad, as Jonathan Groff. Haink Anderson-Lopez as Lopez er-ash myr screeudeyryn arrane, as ren Christophe Beck cummey yn chiaull. Ta'n scannane bunnit tree bleeaney lurg taghyrtyn y chied scannane as t'eh gieyrt er ny shuyraghyn Anna as Elsa, Kristoff, y feeaih Loghlinagh Sven, as y fer sniaghtee Olaf as ad jurnaaghey dys keyll ghruiaghtagh son feddyn magh bun pooar druiaghtagh Elsa.
Hie Frozen II magh da'n chied cheayrt ayns Los Angeles er 7 Sauin 2019 as hie eh magh er ny skeaylley ayns ny Steatyn Unnaneysit er 22 Sauin. Hooar y scannane baghteyryssyn jarrooagh son y chooid smoo son y cheiraght, y loayrtys, as ny cooishyn echey; hayrn y skeeal as y focus cremey obballagh ennagh, ansherbee, as va freggyrt vestit ayn roish y chiaull. Chossyn Frozen II $1.450 villoon er feie ny cruinney. Va Frozen II enmyssit son yn Arrane Bunneydagh Share ec y 92h Aundyryn Academy, as hooar eh ram accolaidyn elley.
Gorley shymlee
She gorley gowaltagh cadjin as gaueagh eh gorley shymlee. She bacteyryn 'sy chynney Mycobacterium bun yn asslaynt, as Mycobacterium tuberculosis ayns deiney son y chooid smoo. T'eh soiaghey er ny scowanyn dy cadjin, agh foddee eh jeeylley organeyn elley. T'eh skeaylley trooid yn aer liorish creddal, streighyraght as ceau shelley. Son y chooid smoo, ta doghan follit ec deiney surransagh, agh ta mysh fer 'sy jeig caghlaa dys gorley breeoil.
Ta cowraghyn cadjin goaill stiagh creddal beayn as shelley folley, çhiassaghey, ro-chur magh ollish 'syn oie, as coayl trimmid. Ta soiaghey er organeyn elley cur cowraghey elley orroo. Ta faaishnys-enn croghey er radio-oaylleeaght (caslys scell-X cleeau dy cadjin), prowal Mantoux, prowal folley as scrutaghey as aase mynvioee ass ushlaghtyn callinagh.
Amy Jackson
Amy Louise Jackson (ruggit er 31 Jerrey Geuree 1992), she ben-aghteyr as craishteyder Manninagh as Goaldagh ta mie er enney son yn obbyr eck ayns scannaneyn Injinagh. Ta'n chooid smoo jeh ny scannaneyn shen 'sy Tamilish, 'sy Hindish, as 'sy Teloogooish. She aa-chraishteyder jeh Miss Teen World t'ee as t'ee er ghoaill paartyn ayns ny smoo na queig scannane jeig. Ren ee e chied obbyr ayns ny Steatyn Unnaneysit ayns 2017 myr Imra Ardeen/Saturn Girl ayns Supergirl, liorish DC Comics er ny ghientyn ec Warner Brothers. Ta ny paartyn mooarey eck goaill stiagh Amy Wilkinson ayns Madrasapattinam (2010), Sarah 'sy scannane jantys Singh Is Bliing (2015), as Nila 'sy scannane Injinagh smoo deyr, 2.0 (2018).
Brattagh Lion
right|thumb|Brattagh Lion Ta brattagh Lion jeant seose jeh claasagh Yernagh airhey er cooylrey geayney: er geayney claasagh airhey giall-argidagh strengit. Ta armys Lion cowrit er brattagh ny kiare queiggaghyn, myrane lesh ayns cummey jesheenagh ayns logo y fwirran ruggyr Leinster Rugby. Ta'n brattagh er ymmyd dy mennick myr cowrey yn ashoonaghys ayns Nerin as t'eh shassoo er son yn ellan er feie.
Jennifer Zamparelli
She ben aitt as çhebbeyder çhellveeish Yernagh ee Jennifer Zamparelli (née Maguire) (ruggit er 9 Averil 1980 ). T'ee mie er enney son y currym er y chlaare çhellveeish Republic of Telly, raad v'ee nane jeh ny h-ard-screeudeyryn, as myr co-hebbeyder y chlaare moghree Breakfast Republic marish Bernard O'Shea as Keith Walsh er RTÉ 2fm. Chammah's shen, t'ee cloie 'sy sitcom Bridget & Eamon.
Pobblaght Heayagh yn Ookraan
Pobblaght Heayagh yn Ookraan (PHO), ny Pobblaght Ashoonagh yn Ookraan (PAO), she çheer 'syn Oarpey Hiar va er mayrn eddyr 1917 as 1920. Va'n steat fogrit magh lurg Irree Magh Hoshiaght Arree 'sy Roosh liorish y Chied Cho-chadjin. Ayns Mayrnt 1917, ren y Cohionnal Ashoonagh ayns Kyiv reih Ard-Choonseil va jeant seose jeh parteeyn soshiallagh er bunyn cheddin v'ayn 'sy chooid elley jeh Pobblaght ny Roosh. Va hene-reiltys y phobblaght currit er enney ec Reiltys Shallidagh ny Roosh. Lurg Irree Magh Yerrey Fouyir va seyrsnys y steat voish y Roosh fogrit magh er 22 Jerrey Geuree 1918 liorish y Chiarroo Co-chadjin jeh Ard-Choonseil ny h-Ookraan.
Unjin
Ta daa cheeal ec unjin. Foddee eh çheet er:
Klavdiya Plotnikova
She Klavdiya Zakharovna Plotnikova-Andzhighatova (Кла́вдия Заха́ровна Пло́тникова-Анджига́това, Kamassish: Klawd'a; c. 1893 – 20 Mean Fouyir 1989 ) va'n Kamassisheyr jerrinagh (as, myr shen, y loayreyder jerrinagh jeh ny çhengaghyn Samoidagh Sayanagh). She Rooshagh enmyssit Zakhar Perov va'n ayr eck as she Kamassagh enmyssit Afanasiya Andzhighatova va'n voir eck. Ta Plotnikova-Andzhighatova as e paarantyn soit ayns scoltan 14 er y chaart ren y çhengoayllee Finnlynnagh Kai Donner er lughtyn thie ayns Abalakovo.
Cha row caa ec Plotnikova-Andzhighatova y Chamassish y loayrt lurg 1950 er-yn-oyr nagh row fys eck er Kamassisheyr erbee elley. Dyn y wooise shen, va e schleiyn 'sy Chamassish mie dy liooar, as she cooneyder mie v'ee da fockle-oaylleeyn son y chooid yerrinagh jeh'n theihll eck. Loayr Plotnikova-Andzhighatova y Rooshish, dynsee ee 'syn aegid eck. Lesh lhaggaghey e çhengey ghooghyssagh, chur y Rooshish stiagh er e schleiyn 'sy Chamassish dy mooar, goaill stiagh er y fockley magh, ny focklyn, as strughtooryn ny h-abbyrtyn eck.
Wooishlagh
Ta daa cheeal ec wooishlagh. Foddee ee çheet er:
Laa Tinvaal
Ta Laa Tinvaal, ny Laa'l Eoin, yn Laa Ashoonagh Vannin.
John Bauer (tayrneyder)
Va John Bauer (4 Mean Souree, 1882 - 20 Mee Houney, 1919) ny pheinteyr Soolynagh. Rug eh ayns Jönköping, y Toolynn, ayns 1882 as hooar eh baase 'sy vlein 1918.
Queiggey Mykolaiv
She queiggey 'syn Ookraan yiass eh Queiggey Mykolaiv (Миколаївська область Mykolayivs’ka oblast’) ny Mykolayivschyna (Ookraanish: Миколаївщина) myr t'eh enmyssit dy mennick. She Mykolayiv y balley reiragh.
Charli D'Amelio
She persoonid meanyn sheshoil as daunseyr Americaanagh ee Charli D'Amelio (ruggit er 1 Boaldyn 2004). She daunseyr cohirreydagh v'ee feie 10 bleeaney roish my doshee ee 'sy choorse meanyn sheshoil eck ayns 2019, tra hoshee ee postal stoo er y chlaare rheynn-feeshanyn TikTok. Er TikTok, v'ee postal feeshanyn daunse dys arraneyn beoynagh. T'ee er gheddyn lught eiyrtyssagh feer vooar as haink urree dy ve ny crootagh smoo eiyrtyssagh er y chlaare shen.
Siegfried & Roy
Va Siegfried & Roy ny eunyseyr, arraneyder, chiaulleyder, as ghelleyder Americaanagh. Hooar Roy baase ayns 2020.
Yiarn (reddaghey)
Ta ymmodee keealyn ec yiarn. Foddee eh çheet er:
Vervine (lettyr)
She nah lettyr as feed abbyrlhit ny Gaelgey ee vervine (V, v), rere'n abbyrlhit Romanagh jeianagh.
Conamara
thumb|right|250px|Reayrt sampleyragh er Conamara She ard ayns sheear Nerin, eh Conamara (Connemara). T'eh jeant seose jeh lieh-innys lhean eddyr an Caoláire Rua as Cuan Chill Chiaráin ayns sheear Choontae ny Galliu. Dy mennick ta sleih ennagh cur Conamara er y slane ard soit çheu heear veih Caayr ny Galliu, agh she red meestiuragh eh shen. Cois Fharraige yn ennym ta currit er yn ard eddyr y chaayr as Casla, balley beg er coose jiass y choontae. Ta'n ennym Conamara çheet magh ass yn ennym kynneeagh Conmhaícne Mara, banglane jeh'n chynney Conmhaícne. Er-yn-oyr dy row y banglane shen cummal er laue ny marrey, v'ad enmyssit Conmhaícne Mara ny Conmhaícne Marrey.
Vervine (lettyr)
Shennaghys
T'ad gra dy daink vervine jeh screeu caslys 'syn abbyrlhit Proto-Sinaitagh. T'ad cur vâv er y lettyr shoh, as er lhieu dy row eh cowraghey croagane ny bad. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish. Ta'n bun cheddin ec Faarney, Unjin, Wooishlagh as Yiarn.
Conamara
Çheer-oaylleeaght
Ta Conamara ny lhie ayns ard Iar Chonnacht, ny "Eear Chonnaghtey", thalloo ayns Coontae ny Galliu çheu heear veih Loch Coirib. Ta Conamara er ny rheynn dy tradishoonagh ayns daa ayrn - Conamara Hwoaie as Conamara Yiass. Ta ny sleityn Beanna Beola as Abhainn Ghlinne, ta stroo stiagh 'sy vooir ayns an Clochán, cowraghey yn joarey eddyr yn daa ayrn. Ta Conamara caglit da'n sheear, da'n jiass, as da'n twoaie liorish y Cheayn Sheear. Ta'n joarey thallooin lesh y chooid elley jeh Coontae ny Galliu cowrit liorish Abhainn Inbhear Mór (ta stroo jeeragh stiagh ayns twoaie Chuan Chill Chiaráin), Loch Úraid, (soit meeiley ny ghaa çheu heear veih'n Teach Dóite), as y dreeym heear jeh Sléibhte Mhám Toirc. Ayns twoaie ny sleityn, ta'n joarey çheet ry-cheilley rish y vooir ec an Caoláire Rua, meeiley ny ghaa sheear veih'n Líonán.
Vervine (lettyr)
Shennaghys
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Coadyn co-earrooder
Ayns Unicode, ta V mooar ec U+0056 as v beg ec U+0076.
Yn Rhine
Ta'n Rhine (Rhein, Rhin, Rijn, Walloonish: Rén, Rien, Sursilvanish: Rein, Sutsilvanish as Surmiranish: Ragn, Rumantsch Grischun, Valladerish, as Puterish: Rain, Reno, Rhi(n) goaill stiagh Alsaasish/Germaanish Alemaanagh Injil, Ripuarish, Çhengaghyn Franconagh Injil: Rhing, Rhenus) coontit myr fer jeh ny h-awinyn smoo 'syn Oarpey. Ta moir yn awin soit ayns cantoon Graubünden 'syn Elveeish ayns shiar yiass ny Sleityn Alpagh Elveeishagh as ta'n awin jannoo seose ny joaraghyn eddyr yn Elveeish as Liechtenstein, eddyr yn Elveeish as yn Austeyr, eddyr yn Elveeish as y Ghermaan as eddyr y Rank as y Ghermaan, as, eisht, t'ee roie my hwoaie trooid Çheer ny Rhiney 'sy Ghermaan as 'sy Çheer Injil roish my vel eh lhiggey stiagh ayns Mooir Hostyn.
Vervine (lettyr)
Coadyn co-earrooder
Ayns EBCDIC, ta V mooar ec 229 as v beg ec 165.
Raad-Yiarn Lectragh Vannin
She raad-yiarn eddyr Doolish as Rhumsaa eh Raad-Yiarn Lectragh Vannin.
Nicola Coughlan
She aghteyr Yernagh ee Nicola Mary Coughlan (ruggit ayns Galliu er 9 Jerrey Geuree 1987). T'ee mie er enney son e paartyn myr Clare Devlin 'sy sitcom Derry Girls liorish Channel 4 (2018–2022) as myr Penelope Featherington 'sy drama shennearish Bridgerton (2020–) liorish Netflix.
Queiggey Kaliningrad
She aarheynn chonastagh ta soit er y Vooir Valtagh 'sy Roosh eh Queiggey Kaliningrad (Калинингра́дская о́бласть, Kaliningradskaya oblast). 'Sy vlein 2010 va 941,873 deiney cummal 'sy wheiggey.
Ta'n queiggey jannoo seose yn ayrn smoo eearagh jeh'n Roosh agh cha nel kiangley thallooin echey rish y chooid elley jeh'n çheer shen. Veih'n vun echey 'sy vlein 1945 by phaal jeh PHCH ny Roosh hoshiaght, as jeh'n Roosh ny yei. Ren tuittym ass e cheilley yn Unnaneys Soveidjagh scarrey eh hene veih'n chooid elley jeh'n çheer. T'eh cruinnit liorish y Pholynn 'sy jiass, liorish y Litaan 'sy niar as 'sy twoaie, as liorish y Vooir Valtagh 'sy neear. She Kaliningrad (goll er enney myr Königsberg dy shenndeeagh) y chaayr smoo as y chaayr reiragh ayn.
Vervine (lettyr)
Coadyn co-earrooder
Ayns HTML as XML, ta V mooar ec "<tt>&#86;</tt>" as v beg ec "<tt>&#118;</tt>".
Buaile na Bréachmhaí
Ta Buaile na Bréachmhaí ny Baile na Breacaigh (Ballinabrackey) ny valley beg ayns sheear yiass Choontae yn Vee, Nerin. Ta'n balley beg soit faggys da Cionn Átha Gad ayns Coontae ny h-Eearvee as er gerrey da'n joarey rish Coontae Uíbh Fhailí.
Ocseed yiarn
thumbnail|Ocseed yiarn (ny merg) She ocseed yiarn ny cho-vunstoo jeant ass ocsygien as yiarn. Ta shin gra "merg" dys ocseed yiarn dy mennick.
Baile Ghib
Ta Baile Ghib (Gibbstown ny Gibstown) ny chlaghan as ny Ghaeltacht noa ayns Coontae yn Vee, Nerin. Ta'n Ghaeltacht hene jeant seose jeh ayrnyn ny teiy-rheynnyn Tailtin as Domhnach Phádraig. Ta'n clyst shoh ny soie 7 km veih'n Ooive ayns twoaie yn choontae. Myrane lesh Ráth Cairn, ta Baile Ghib coontit myr y nah Ghaeltacht ayns Queiggey Lion ga nagh vel mooarane dy Yernish loayrit ayn ayns ny laaghyn t'ain. Va'n Ghaeltacht shoh currit er bun ayns ny 1930yn rere eiyrtyssyn Steat Seyr Nerin. Haink ny cummaltee gys yn ard shoh veih ardjyn ayns Coontae ny Galliu, Coontae Vay Eo as Coontae Ghoon ny Ghoal, as, er-yn-oyr nagh row abbyrt cheddin oc, cheaghil ny loayreyderyn nyn jengey gys y Vaarle myr eddyr-hengey da'n chooid smoo.
Matthias Steinmetz
She rollageyder as fishigagh rollageagh Germaanagh eh Matthias Steinmetz (ruggit er 8 Mayrnt 1966 ayns Saarbrücken). She stiureyder yn Astrophysical Institute Potsdam (AIP) eh as t'eh ny olloo ayns Ollooscoill Potsdam.
Euar
She billey yn-lhoamey eh euar (Taxus baccata). T'eh dooghyssagh da'n Europey heear, meanagh as jiass, yn Affrick heear-hwoaie, yn Eeraan hwoaie as yn Aishey heear-hwoaie. T'eh nieunagh.
Matthias Steinmetz
She sur-oayllee eh Steinmetz ayns ardjyn y tuinney-oaylleeaght, crooaght as aase co-rollageyssyn, as fishig rollageagh cho-earrooagh. Ta B.S. ayns Maddaght as Fishig voish Ollooscoill Saarland (1988) as M.S. ayns Fishig voish Ollooscoill Çhaghnoaylleeaght München (1991) ec Steinmetz. Hooar eh e Ph.D. ayns Fishig ayns 1993 ec y Max Planck Institute for Astrophysics ayns Garching. Va Boyn Otto Hahn voish y Max Planck Society bronnit er bentyn rish e chione argane "Bentyn rish crooaght as aase co-rollageyssyn". She sheshey eear-ollooagh v'eh ec y Max Planck Institute for Astrophysics ec Rheynn y Rollageydys ayns Ollooscoill California, Berkeley. Ayns 1996 hie eh stiagh 'syn olloo-rheynn ec Reayrtlann Steward ec Ollooscoill Arizona ayns Tucson. Voish y vlein 2002 t'eh er ny ve ny stiureyder er yn Astrophysical Institute Potsdam (AIP) as ny olloo ec Ollooscoill Potsdam. Chammah's shen, t'eh ny olloo lhiantit ec Reayrtlann Steward.
Euar
Jalloo-oaylleeaght
Ta euar gaase wheesh as 20m er yrjid, as wheesh as 2m er crantessen. Ta roost thanney scaailagh dhone echey, as t'eh jannoo lhiannagyn beggey. Ta duillagyn sleeanagh geayney dorraghey echey, er nyn reaghey myr caslagh er y ghass, agh ta bun y duillag cassit; myr shen, ta ny duillagyn ayns daa straih rea er çheuyn ny gish.
left|thumb|Birk euar Myr bearkanee elley, t'eh cur magh birk myr rass. Y veark oc, shen un rass as un chrottyl mygeayrt eh. T'eh çheet dy ve nyn arilyn jiargey fy yerrey. Ta ein gee ny h-arilyn as skeaylley ad. Ta ny rassyn hene nieunagh, agh cha nel yn aril.
Nieu
Ta'n chooid smoo jeh nieunagh, er lhimmey jeh'n aril jiarg mygeayrt y rass, as myr shen foddee ein eshyn y ee. She taxane eh y nieu smoo scanshoil, ny alkaloyd. T'eh nieunagh da cabbil er lheh, agh da sthock elley as deiney myrgeddin. T'eh cur ort craa, co-leaystey, tuittym, doilleeidyn ennalagh, feayrid as failleilys cree. Agh foddee ad feddyn baase cho leah nagh vel ny cowraghyn ry-akin. Ta'n fuygh foast nieunagh erreish da goll er giarrey.
Bun-ocklaght
T'ad credjal dy daink euar ass Proto-Ghermaanagh *īwa-, myr eeasaght ass Gaulish ivos, foddee. T'eh cosoylagh rish ēo 'sy Yernish, ywen 'sy Vretnish, yew 'sy Vaarle. Ta Baccata Ladjyn er son cur magh berrishyn jiargey.
Bossan friogganagh
She lus ushtee lussagh eh bossan friogganagh (Subularia aquatica). T'eh dooghyssagh da'n Euraishey as America Hwoaie hwoaie. Ta daa arraghys ayn: 'Subularia aquatica'' arr. aquatica 'syn Oarpey, as Subularia aquatica arr. americana''' ayns America Hwoaie.
Jalloo-oaylleeaght
Ta duillagyn menneeagh reaghit ayns caslagh echey. T'ad gaase jeh cormane. Ta blaaghyn baney 1mm er crantessen echey. Adsyn ta gaase harrish eaghtyn yn ushtey, t'ad fosley; adsyn ta tannaghtyn fo-ushtey, t'ad hene-phollnaghey. She fynneig pheeogeagh sheidit seose y mess oc.
Bossan argid
She lus sheer-vio blaaghey 'sy chynney Rosaceae eh bossan argid ny duillag argid (Argentina anserina). T'eh dooghyssagh da'n lieh-chruinney Hwoaie, er claddeeyn as lheeantyn dy mennick. V'ad cliaghtey cur eh 'sy ghenus Potentilla, agh rish ny 1990yn hug ad eh stiagh ayns Argentina.
Jalloo-oaylleeaght
She lus lussagh injil t'ayn. Ta ny sthollaneyn snauee jiargey echey gaase wheesh as 80cm er lhiurid. Ta duillagyn rea-fedjagagh 10-20cm er lhiurid echey, as ny duillageenyn 2-5cm er lhiurid as oirr tonnagh oc. Ta fynney sheeidagh bane er duillagyn, gish as sthollaneyn. T'adsyn bun ennym cadjin y lus. Ta blaaghyn buighey ec bossan argid, dagh fer ny lomarcan er gass 5-15cm er yrdjid; t'eh 1.5-2.5cm er crantessen. Ta queig dys shiaght petyllyn oc. She dhossan dy acheneyn çhirrym eh y mess oc.
Ymmyd
Ta tey jeant jeh fraueyn bossan argid. V'ad cliaghtey gra dy row bree castey folley chammah's bree noi pian bolgey, glassey keeilley as ymmodee çhingyssyn beill. Ren ad ymmyd jeh'n lus noa noi brasney moon, as poodyrit noi çhingys craaee. V'ad cur ushtey drigit y lus er y chrackan noi brick ghreiney, pluccanyn as daah ny greiney.
Białystok
She Białystok (Беласток, Biełastok; Balstogė; ביאַליסטאָק) y chaayr smoo ayns shiar hwoaie yn Pholynn as preeu-valley Wheiggey Podlasie. T'eh ny hoie ayns Çheer Injil Podlasie Hwoaie er brooinyn yn awin Biała. 'Sy vlein 2010 va begnagh 300,000 deiney cummal 'sy chaayr.
Frederick Agnew Gill
Va'n Captan Frederick Agnew Gill (25 Boaldyn 1873 – 4 Mean Souree 1938) ny offishear 'syn Armee Ghoaldagh as ny chloieder polo ayns Cloiaghyn Olympagh y Touree, 1900. She reireyder polo v'eh ec y Ranelagh Club ayns Lunnin.
Beashnys
V'eh ruggit ayns 1873 ayns Balley Chashtal as ynsit ec y Cholleish Hidooragh Reeoil, Sandhurst. Er 13 Mayrnt 1893, v'eh pointit myr fo-aachaptan er ny 3rd Dragoon Guards.
Ec ny Cloiaghyn Olympagh ayns 1900 v'eh ny oltey jeh'n wirran Bagatelle Polo Club de Paris, chossyn boyn ooha 'sy pholo.
Lus lussagh
right|thumb|Ta [[Trientalis latifolia ny lus lussagh sheer-vio ta cummal ayns straih thallooin ny keylley ayns America Heear Hwoaie.]] Ta lus lussagh ny lus gyn sheer-ghass fuyghagh erskyn thallooin. Ta ny duillagyn as gish erskyn thallooin eck fioghey ec jerrey'n imbagh aase. Ta lossreeyn lussagh sheer-vio, bleinoil as daa-vleinoil ayn. Ta lossreeyn lussagh bleinoil geddyn baase erreish daue ymmyrkey mess, ny ec jerrey'n imbagh, as gaase reesht jeh'n rass oc. Ta gish lossreeyn lussagh daa-vleinoil ny sheer-vio fioghey, agh ta oltyn elley tannaghtyn bio, myr sampleyr fraueyn, cormaneyn, sthollaneyn ny raisoamyn. Ta daa-vleintagyn lussagh goaill stiagh carradje, cushag, as pesmad; ta lossreeyn sheer-vio goaill stiagh lus ny keylley, ymmodee renniee as mynthey. Ta gish fuyghagh lossreeyn sheer-vio neulussagh tannaghtyn bio erskyn thallooin car ny bleeaney as cur magh stholeyn 'syn imbagh aase; t'adsyn goaill stiagh biljyn as crouwyn.
Frederick Agnew Gill
Beashnys
Ec brishey magh y Chied Chaggey Dowanagh, hie eh stiagh 'syn Armee Ghoaldagh reesht myr fo-aachaptan 'sy Queen's Own Oxfordshire Hussars er 26 Luanistyn 1914. Er 1 Nollick 1914 hooar eh yrjaghey shallidagh myr captan. Hooar eh rhenk veayn myr captan er 21 Jerrey Geuree 1916.
Lurg y caggey, chloie eh er son Club Polo Ooilley Nerin 'sy cheayrt ren ad dys ny Steatyn Unnaneysit ayns 1922.
Hooar eh baase ayns Emery Down, Hampshire, ayns 1938.
Queiggey Poltava
She queiggey 'syn Ookraan veanagh eh Queiggey Poltava (Полтавська область Poltavs’ka oblast’) ny Poltavshchyna (Ookraanish: Полтавщина) myr t'eh enmyssit dy mennick. She Poltava y balley reiragh.
Daniel O'Donnell
Ta Daniel O'Donnell (ruggit 12 Mee ny nollick, 1961) ny kiaulleyder, as cummeyder Yernagh.
Jeneeve
right|thumb|Jeneeve as jough laynt She liggar lesh blass berrishyn euar ny greg echey eh jeneeve. Ta ram aghtyn dy jeneeve ayn agh dy mennick t'eh er ny rheynn magh ayns daa ronney leighoil. Ta'n jeneeve drigit jeant 'syn aght tradishoonagh lesh aa-ghrigey liggaryn neaghtyragh as bun eirinagh oc rish berrishyn euar ny greg as lussyn elley. Er y laue elley, ta'n jeneeve covroojit jeant lesh blassey liggar neaghtyragh rish tharraghyn as/ny rish 'blasstanyn najooragh' elley gyn aa-ghrigey, as rere shen cha nel foayr mooar er y torçh shen. Er y chooid sloo ta 37.5% alcoal rere thummid ayns dagh boteil 'syn UO as 40% er y chooid sloo ayns dagh boteil 'syn SUA.
Nunap Isua
She poynt s'odjey jiass Heer y Sniaghtey eh Nunap Isua ny Uummannarsuaq (Danvargish: Kap Farvel).
Coontae Słupsk
She unnid reirey thallooinagh as gurneilys ynnydagh (powiat) ayns Queiggey Pomorze, twoaie yn Pholynn, eh Coontae Słupsk (Powiat słupski; Stôłpsczi kréz). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Słupsk y toiag reirey ga nagh vel eh ny hoie 'sy choontae hene. Cha nel agh daa valley 'sy choontae - Ustka, ynnyd seyrey slystagh ta ny lhie 18 km (11 mi) çheu heear hwoaie veih Słupsk, as Kępice, ta ny lhie 27 km (17 mi) çheu yiass veih Słupsk.
Ta'n coontae 2,304 kilomeaderyn kerrinagh er eaghtyr as 'sy vlein 2006 va 92,172 deiney cummal ayn. Va 16,227 deiney cummal ayns Ustka, 3,829 deiney ayns Kępice as 72,116 deiney cummal magh çheu çheerey.
Magh veih Słupsk hene, ta Coontae Słupsk çhemmal rish Coontae Lębork 'sy niar, rish Coontae Bytów 'sy niar yiass, as rish Coondaeghyn Koszalin as Sławno 'sy neear. Myrane lesh shen, ta'n coontae çhemmit 'sy twoaie liorish y Vooir Valtagh.
Coontae Słupsk er caslys-çheerey Wheiggey Pomorze
Aarheynnyn reiragh
Ta'n coontae goll er rheynn magh ayns 10 slystyn (gmina) (un lyst valjagh, un lyst valjagh-heerey as hoght slystyn çheerey). T'ad ry-akin 'sy taabyl shoh heese, rere earroo yn phobble.
Billey feeyney
Jalloo-oaylleeaght
Ta biljyn feeyney nyn lianaghyn. Ta çhionnagyn çheet magh hoal noi duillagyn ec noadyn, as t'ad goaill toshiaght dy lhoobey ayns caslys tra t'ad bentyn rish nhee ennagh elley. Ta cummaghyn ny duillagyn oc bentyn rish y dooie t'ayn, agh ta oirr feeacklagh oc.
Ta ny blaaghyn oc beg (1/8") as geayney. T'ad neughiscreadjagh.  Ta 5 seepalyn, 5 petyllyn as 5 staimynyn oc.  Ta daa locule ec yn oohrey oc as 2 oohag ayndaue.  Ta crooineen ec y chione, raad ta ny petyllyn kianglt rish y cheilley, as t'ad cur "calyptra" er.  T'eh tuittym magh lesh anthesis.
Sulfeed yiarn
thumbnail|Sulfeed yiarn She sulfeed yiarn ny cho-vunstoo jeant ass sulfur as yiarn.
Kronstadt
Ta Kronstadt (Кроншта́дт, Germaanish son "Caayr ny Crooin") ny phurt as ny valley er Ellan Kotlin, 30 km sheear veih Caayr Pheddyr, y Roosh, faggys da bun Lhoob Finnlynn. Ta'n balley fo reirey ec caayr chonastagh Chaayr Pheddyr. Rere coontey-pobble ny bleeaney 2002 va 42,800 cummaltee 'sy valley. Ta'n clyst as y balley 19.35 km2 er eaghtyr.
Ta Ellan Kotlin kianglt liorish stangey rish brooinyn hwoaie as yiass y Lhoob. Ta bayr gleashtanagh ny lhie er y stangey as ta'n bayr shoh kiangley Kronstadt lesh Caayr Pheddyr er y daa heu. Ta'n bayr gleashtanagh shen, ta enmyssit KAD (Кольцевая Автодорога ny Bayr Gleashtanagh Fainey), kiangley Kronstadt rish Slyst Kurortny da'n twoaie as rish Bronka liorish thiollane fo-vooiragh da'n jiass. Chammah lesh shen t'eh kianglt rish Lomonosov da'n jiass liorish baatey assaig.
Cleeshag
Jalloo-oaylleeaght
She lus lussagh sheer-vio t'ayn. T'ee gaase wheesh as 150cm er yrjid. Ta duillagyn cliweagh wheesh as 90cm er lhiurid eck. Ta blaaghyn buigh gial eck, 7-10 cm er lheead. T'ad goll er pollnaghey liorish shellanyn breck as shey-chassee elley. She kishtag eh y mess eck, as ymmodee rassyn dhoneyn aynjee.
Ayns Albin heear, ta thammagyn cleeshag nyn oayllyn scanshoil da eean raip.
Troarey
She lus jesheenagh cadjin t'ayn ayns ardjyn tempreilagh. Ta caghlaaghyn troarag ayn ta cooie da garey curree. Chossyn daa hroarag Award of Garden Merit liorish y Royal Horticultural Society:-
Ruegyssaght
Ayns ardjyn, ta cleeshag er jeet dy ve ny lus ruegyssagh ta cur lossreeyn dooghyssagh fo smaght. S'doillee eh geddyn rey ree, eer liorish traaue raisoamyn.
Ta lhiettrimys er y lus ayns kuse dy vuill:
Ymmyd
Ren ad ymmyd jeh'n raisoam myr stoo lheeys. She jough hilgee v'ayn dy cadjin. Ta'n soo eck geyre as farbagh da'n chrackan as scowanyn. Foddee eh gientyn çhingys gailley rish ee.
Ren ad ymmyd jee dys glenney ushtey, er coontey'n ablid eck dy soo stiagh meainyn trome. Ta ny fraueyn eck cochiangley drundin as lhiettal crimmey.
Bill Malarkey (politickeyr)
Hooar Malarkey baase er 20 Toshiaght Arree 2020 kyndagh rish y changhyr.
Bossan doo
She lus lussagh 'sy ghenus Typha eh bossan doo ny quiggal ny ben-shee (Typha latifolia). T'eh dooghyssagh da'n Oarpey, yn Affrick, America Hwoaie as Yiass, as yn Aishey. T'eh coontit myr sarkyl ruegyssagh 'syn Austrail as Hawaii. Ta feanish ayn dy vel eh ry-akin 'syn Indoneesh, yn Valaysia, Yn Teelynn Noa, Papooey Guinea Noa as ny h-Ellanyn Philippeenagh, agh cha nel eh dooghyssagh 'syn ardjyn shen.
William Lee Scott
She aghteyr Americaanagh eh William Lee Scott (ruggit er 6 Jerrey Souree 1973). Ta enney share er son e phaart myr y scollag ard-scoill Stanley "Bullethead" Kuznocki er y sitcom The Steve Harvey Show liorish WB. Chammah's shen, chloie eh ayns ny filmyn Gone in 60 Seconds, Pearl Harbor, October Sky as The Butterfly Effect.
Bossan doo
Jalloo-oaylleeaght
T'eh gaase wheesh as 3m er yrjid. Ta duillagyn 2-4cm er lheead echey.
Ymmyd
Va dooghyssee America gee raisoamyn bossan doo, chammah's binn ny duillagyn as dhossanyn blaaghey aegey. Ta raisoamyn yn-ee erreish daue goll er coagyrey as speeiney; ta ny gish as duillagyn yn-ee aw ny coagyrit. T'eh soo stiagh broid ass yn ushtey, myr shen, cha nel eh sauçhey ee adsyn ya gaase ayns ushtey broighit.
Dunveryssyn yn Tooder-Folley
Ta Dunveryssyn yn Tooder-Folley ny noaskeeal liorish Brian Stowell. Va'n lioar soilshit magh son y chied cheayrt 'sy vlein 2006. She kied lane noaskeeal 'sy Ghaelg t'ayn.
Bambi
She scannane drama bioghit Americaanagh voish y vlein 1942 eh Bambi. V'eh stiurit ec David Hand, gientit ec Walt Disney as bunnit er y lioar Bambi. Eine Lebensgeschichte aus dem Walde (1923), v'er ny skeaylley magh ayns çheeraghyn Baarlagh myr Bambi, A Life in the Woods (Bambi, Seihll ayns ny Keylljyn), liorish yn ughtar as shelgeyr Austeyragh Felix Salten. Hie yn scannane er ny skeaylley liorish RKO Radio Pictures er 13 Luanistyn 1942, as t'eh ny wheiggoo ard-scannane bioghit.
Ulrike Meinhof
She caggeyder Germaanagh jeh'n skian chlee va Ulrike Marie Meinhof (7 Jerrey Fouyir 1934 - 9 Boaldyn 1976). Ren ee cur er bun Cologid yn Armee Jiarg (Rote Armee Fraktion) marish Andreas Baader, Gudrun Ensslin as Horst Mahler 'sy vlein 1970 lurg lhing obbyr myr earisheyr marish yn earishlioar Konkret. V'ee goit seose 'sy vlein 1972 as va cassid jeant urree son ram dunveryssyn as son cur er bun sheshaght chimmeeagh. Roish jerrey yn chooish leigh 'sy vlein 1976, va Meinhof feddynit 'sy chillag eck as ee er ny ve croghit.
Bullught
Ta bullught ny bwilloght (Caltha palustris) ny lus lussagh sheer-vio. T'ee dooghyssagh da curree, anee, jeeigyn as thalloo keylley 'sy Lieh-chruinney Hwoaie tempreilagh.
Jalloo-oaylleeaght
T'ee gaase wheesh as 80cm er yrjid. Ta duillagyn aarey-chrooagh eck, mysh 3-20cm er lheead; ta oirr saue-eeacklagh as eaghtyr kereagh oc. Ta ny gish eck follym. Ta blaaghyn buighey eck; t'ad mysh 2-5cm er crantessen, as 4-9 seepalyn gollrish petyllyn oc, chammah's ymmodee staimynyn. T'ad çheet my vlaa eddyr arrey as sourey. Ta shey-chassee cur keayrt orroo er son pollin as naghtyr ta goll er taaley er çheu dagh carpyl. Ta ny carpyllyn jannoo follicleyn glassey jeu hene, wheesh as 1cm er lhiurid as ymmodee rassinyn ayndaue.
Myr lossreeyn elley 'sy Ranunculaceae, t'ee nieunagh. Foddee eh cur gorley craitnagh as brooanyn ort liorish ro-ventyn rish.
Alsaasish
She abbyrt jeh'n Ghermaanish Alemanagh Heese ee yn Alsaasish (Alsaasish: Elsässerditsch, Alsacien, Elsässisch ny Elsässerdeutsch). T'ee goll er loayrt ayns yn Alsaash, ard ayns hiar ny Frank t'er goll eddyr laueyn reiree ny Frank as ny Germaan beggan cha mennick as ta Paab noa reiht 'sy Raue.
Donets
Seversky Donets (Северский Донец) ny Siverskyi Donets (Сіверський Донець), ny ny s'menkey Donets, she awin ayns jiass Vagher yn Oarpey Hiar t'eh. Ta'n voir eck soit çheu hwoaie jeh Belgorod, y Roosh, as t'ee roie shiar yiass trooid yn Ookraan (Queiggaghyn Kharkiv, Donetsk as Queiggey Luhansk) as reesht trooid y Roosh (Queiggey Rostov) raad t'ee çheet ry-cheilley rish yn awin Don, mysh 100 km voish Mooir Azov. She Donets y kiarroo awin s'liurey 'syn Ookraan as y fer smoo 'syn Ookraan Hiar. She bun scanshoil jeh ushtey oor ayns shiar y çheer. T'ee cur yn ennym eck da Awin-tragh Donets t'er enney chammah myr Donbas, ard meaineraght gheayil scanshoil 'syn Ookraan.
Alsaasish
Kynney çhengey
Cha nel toiggalys aashagh ayn eddyr loayrtee yn Alsaasish as loayrtee yn Ghermaanish, agh ta'n Alsaasish ny h-abbyrt Alemanagh, gollrish Germaanish ny h-Elveeish, Swabish as Badish. Dy mennick ta marranyssyn jeant eddyr ee as Frankoanish Lorraine - abbyrt vooinjeragh Rankoanagh ta goll er loayrt ayns shiar hwoaie ny h-Alsaash as ayns Lorraine.
Queiggey Rivne
She queiggey 'syn Ookraan heear eh Queiggey Rivne (Рівненська область Rivnens’ka oblast’) ny Rivnenshchyna (Ookraanish: Рівненщина) myr t'eh enmyssit dy mennick. She Rivne y balley reiragh.
Queiggey Sumy
She queiggey 'syn Ookraan hiar hwoaie eh Queiggey Sumy (Сумська область Sums’ka oblast’) ny Sumshchyna (Ookraanish: Сумщина) myr t'eh enmyssit dy mennick. She Sumy y balley reiragh.
Enya
Ta Enya Patricia Brennan (Eithne Pádraigín Ní Bhraonáin; ruggit 17 Boaldyn, 1961) ny kiaulleyder, arraneyder as cummeyder Yernagh.
Claddan sniaghtee
250px|right|thumb|Reayrt er claddan sniaghtee trooid mynreayrtan shilleydagh She covluckanyssyn dy chrystalyn rio riojit ta tuittym neose veih aeraght ny Cruinney eh claddan sniaghtee. T'ad goaill toshiaght myr crystalyn sniaghtey ta lhiasaghey nar ta bineenyn bodjallagh mynreayrtagh sur-feayrit goaill riojey. Ta claddanyn sniaghtee ry-gheddyn ayns ram cummaghyn as mooadyssyn.
Cill Táile
Ta Cill Táile (Kiltale) ny chlaghan ayns mean Choontae yn Vee, Nerin. T'eh soit er y raad eddyr Baile Átha Troim as an Tarbh Dubh er yn M3. T'eh ny hoie mygeayrt 9 km çheu hiar veih Baile Átha Troim, mygeayrt 9 km çheu heear veih Dún Seachlainn as 19 km çheu yiass veih'n Ooive.
Lomonosov, y Roosh
Ta Lomonosov (Ломоно́сов; roish 1948: Oranienbaum, Ораниенба́ум) ny valley fo reirey Chaayr Pheddyr 'sy Roosh. T'eh ny hoie er coose jiass Lhoob Finnlynn 40 km sheear veih Caayr Pheddyr hene. Rere coontey-pobble ny bleeaney 2002 ta 37,776 cummaltee 'sy valley. T'eh ny valley da pairk as plaase jeh'n 18-oo eash (jeeagh er Oranienbaum). Ayns cosoylaght rish ny plaaseyn elley mygeayrt Chaayr Pheddyr, cha row y phlaase shoh goit ec ny Natseeyn car y Nah Chaggey Dowanagh. Hooar y balley staydys baljagh 'sy vlein 1710.
Mooinjerys eddyr-ashoonagh
Ta mooinjerys lannoonagh ec Lomonosov rish ny baljyn shoh:
John Boyega
She aghteyr as gienteyder Goaldagh eh John Adedayo Bamidele Adegboyega (ruggit er 17 Mayrnt 1992), ta goll er enney dy keirdagh myr John Boyega. Hoshiaght, haink enney er 'sy Vretyn Vooar son y phaart myr Moses 'sy scannane aittys far-skeeal sheanse Attack the Block (2011), as vrish eh magh er yn ardan eddyrashoonagh lesh e phaart myr Finn ayns ny scannaneyn roie-skeealagh Star Wars The Force Awakens (2015), The Last Jedi (2017), as The Rise of Skywalker (2019).
Ta'n obbyr echey goailll stiagh paartyn 'sy scannane drama Imperial Dreams (2014), 'syn ard-skeeal shendeeagh The Woman King (2022), as 'sy scannane craueagh Breaking (2022).
Peter Paul Rubens
Va Peter Paul Rubens (28 Mean Souree, 1577 - 30 Boaldyn, 1640) ny pheinteyr Flandrynagh. Rug eh ayns Siegen, y Rhine Hwoaie-Westfalen, ayns 1577 as hooar eh baase 'sy vlein 1640.
Reihyssyn ynnydagh Nerin, 2009
Haghyr reihyssyn ynnydagh Yernagh ny bleeaney 2009 er 5 Mean Souree 2009, laa cheddin ny reihyssyn Oarpagh as daa fo-reihys ayns Divlyn Yiass as Divlyn Meanagh. Haghyr ny reihyssyn ayns dagh coondae as cochorp coontae ayns Nerin
Alina Tsviliy
She shooilleyder ratçhal Ookraanagh ee Alina Tsviliy (Аліна Олександрівна Цвілій, Alina Oleksandrivna Tsviliy; ruggit er 18 Mean Fouyir 1994).
Coorse
Ayns 2018 chossyn ee boyn argid ec Feniaghtys Roortaghys yn Oarpey as chur ee sheese recortys ashoonagh noa ayn. Ansherbee, va bac currit urree ny s'anmey voish 2 Luanistyn 2018 derrey 3 Boaldyn 2021.
Ren ee studeyryssyn ec Ollooscoill Saase Ynsee yn Steat ayns Pereiaslav.
Rose McGowan
She aghteyr as immeeaghtagh Americaanagh ee Rósa Arianna "Rose" McGowan (ruggit er 5 Mean Fouyir 1973). Lurg e chied chloie ayns paart beg 'sy scannane aittys Encino Man (1992), hooar McGowan enney ny s'lhea son e cloie 'sy scannane aittys doo The Doom Generation (1995). Va'n chied phaart mooar eck 'sy scannane atçhim Scream (1996) as ny yei shen va'n ard-phaart cloiet eck ayns ny scannaneyn Going All the Way (1997), Devil in the Flesh (1998) as Jawbreaker (1999).
Car ny 2000yn, haink enney er McGowan son e paart myr Paige Matthews 'sy straih drama neughooghyssagh Charmed (2001–2006) liorish the WB. Hie ee er oaie cloie 'sy scannane Grindhouse (2007) liorish Robert Rodriguez as Quentin Tarantino. Ren ee cloie 'sy straih chreau jantys Chosen (2014), as chur ee magh e chied albym seyrlann, Planet 9, ayns 2018.
Ayns 2017, ren yn earishlioar Time cur McGowan er enney myr nane jeh ny Silence Breakers ("Brisheyderyn y Tostid"), "Dooinney y Vlein" yn earishlioar, son loayrt er ard mychione solley keintyssagh as tranlaase keintyssagh, kyndagh rish cooishyn oltooan keintyssagh Harvey Weinstein as y ghleashaght Me Too. Ta'n lioar chooinaghtyn Brave skeaylt magh eck as t'ee er chloie ayns straih scannane feanishagh kiare-phaartagh Citizen Rose, y daa jeu ayns 2018.
C/2022 E3 (ZTF)
She comaid foddey-earishagh voish bodjal Oort eh C/2022 E3 (ZTF). V'eh feddynit magh ec y Zwicky Transient Facility (ZTF) er 2 Mayrnt 2022. Ta lonraghey eayney-ghial mygeayrt e heshvean, kyndagh rish bree yn toilshey greiney er y charboan daa-vreneenagh as er y cheeanagan.
Ta enmyssey coryssagh y chomaid goaill toshiaght lesh C ta cowraghey nagh comaid earishagh t'eh, as ta "2022 E3" dy nee eshyn y trass comaid ve feddynit magh 'sy chied lieh jeh Mayrnt 2022.
V'eh oolit dy row çheshvean y chomaid mysh kilomeadar er mooadys as dy row eh çhyndaa keayrt dagh 8.7 ooryn. Va arbyllyn joan as gas y chomaid sheeyney magh harrish millioonyn dy chilomeadaryn as, car Jerrey Geuree 2023 haink er noi-arbyl elley - y trass arbyl - dy ve fakinit.
Ren y comaid roshtyn e perihelion er 12 Jerrey Geuree 2023, ec lhiurid er 1.11 AU (166 millioonyn km; 103 millioonyn mi), as v'eh ec y voayl s'niessey da'n Chruinney er 1 Toshiaght Arree 2023, ec lhiurid er 0.28 AU (42 millioonyn km; 26 millioonyn mi). Ren y comaid roshtyn 5 rere mooadys baghtal as v'eh ry-akin da'n tooill fo speyr reghorraghey.
Delawarish
She macro-hengey bun-dooghyssagh America Hwoaie ee Delawarish. T'eh goaill stiagh Munseeish as y çhengey varroo Unamish.
Geayrag hulfuragh
thumbnail|Geayrag hulfuragh Ta geayrag hulfuragh ny co-vunstoo jeant ass sulfur, hiddragien, as ocsygien. T'eh screeuit myr H2SO4.
Keeley Hazell
She craishteyder as ben-aghteyr Sostynagh ee Keeley Rebecca Hazell (ruggit er 18 Mean Fouyir 1986). She caillin Page 3 v'ee as t'ee er n'obbraghey marish earishlioaryn lheid as FHM, Loaded, Nuts as Zoo Weekly. T'ee er ny chloie chammah er y çhellveeish as, er y gherrid, t'ee er n'yeeraghey er e coorse cloie, lesh paartyn ayns scannaneyn lheid as Horrible Bosses 2 (2014) as y straih hellveeish strooanagh Ted Lasso (2020).
Thunney (thummid)
She shenn towse thummid eh thunney, as eshyn cowraghey 210 gallooyn impiroil.
English wine cask units
Jack Nivison
She politickeyr Manninagh va John Allen Cowell Kennedy Nivison AIG BS (1910—5 Nollick 2003 ). V'eh ny aa-Eaghtyrane er y Choonseil Slattyssagh.
V'eh reiht da'n chied cheayrt myr OCF er son Medall 'sy vlein 1948, as haink er dy ve ny oltey jeh'n Choonseil Slattyssagh 'sy vlein 1962. Hannee eh myr oltey jeh'n Choonseil derrey dirree eh magh ass oik ayns 1988, as begnagh 40 bleeaney dy hirveish jeant echey. V'eh reiht myr y chied Eaghtyrane er y Choonseil Slattyssagh, as ren eh shirveish 'syn oik shen eddyr ny bleeantyn 1980 as 1988. Myrane lesh yn obbyr echey ayns seihll politickagh yn ellan, v'eh ny varrantagh as Chaptan ny Skeerey son Connaghyn.
Slyst Veanagh, Israel
She fer jeh slystyn Israel ee yn Clyst Veanagh (, Meḥoz haMerkaz; منطقة الوسط). Ta'n clyst 1,293 km² er eaghtyr as t'ee goaill stiagh y chooid smoo jeh ard Sharon. She Ramla y preeu-valley as she Rishon LeZion y chaayr smoo 'sy clyst. Rere Ard-Rheynn Staydraa Israel va ny smoo na 1,700,000 deiney cummal 'sy clyst as va 88% jeu nyn Ewnyn as 8.2% nyn Arabee. Cha row rang-oardraghey ec 4% jeh pobble y lyst.
Fo-lystyn
Ta'n clyst goll er rheynn magh ayns kiare fo-lystyn:
Baile an Bheileogaigh
Ta Baile an Bheileogaigh (Bellewstown) ny valley beg ayns shiar Choontae yn Vee, Nerin. Ta'n balley beg ny hoie eddyr Damhliag as y joarey rish Coontae Ghivlyn er gerrey da'n M1 - y preeu-raad ayns Nerin. Ta enney mooar er y valley beg er son y coorse ratçhal cabbil t'ayn.
Cloreed litçhey
thumbnail|Cloreed litçhey Ta cloreed litçhey ny co-vunstoo jeant ass cloreen as litçhey. T'eh screeuit myr LiCl.
Irpin
Irpin (Ірпінь), she Balley Feniaghtagh ny h-Ookraan ta soit er Awin Irpin ayns Queiggey Kyiv faggys da Kyiv ayns twoaie yn Ookraan. Ta ayrn jeh Irpin, y balley beg Kotsiubynske, ny chroa çheusthie jeh Kyiv.
Danny Glover
Danny Lebern Glover (ruggit er 22 Jerrey Souree, 1946), she aghteyr, stiureyder scannane as immeeaghtagh politickagh Americaanagh t'eh. Ta enney mooar er son e phaart myr Roger Murtaugh 'sy straih scannane Lethal Weapon. Va paartyn toshee echey ayns shiartanse dy scannaneyn elley, goaill stiagh The Color Purple, To Sleep with Anger, Predator 2, Angels in the Outfield, as Operation Dumbo Drop. Va lhiass-phaartyn ec Glover chammah ayns Silverado, Witness, A Rage in Harlem, Dreamgirls, Shooter, Death at a Funeral, Beyond the Lights, Sorry to Bother You, The Last Black Man in San Francisco, The Dead Don't Die, Lonesome Dove as Jumanji: The Next Level. She cooidjeyder bio er son ram cooishyn politickagh eigsoylagh eh.
Ocseed sodjum
She ocseed sodjum ny cho-vunstoo jeant ass ocsygien as sodjum. T'eh screeuit myr Na2O.
Cloreed vagnaishum
thumbnail|Cloreed vagnaishum She cloreed vagnaishum ny cho-vunstoo jeant ass cloreen as magnaishum. T'eh screeuit myr MgCl2.
Descendants (scannane 2015)
She scannane çhellveeish aittys contoyrtys fansee kiaullee Americaanagh voish y vlein 2015 eh Descendants. She Kenny Ortega va'n stiureyder as y choreografee. Ta Dove Cameron, Sofia Carson, Booboo Stewart, as Cameron Boyce cloie ny paitçhyn jeigeyragh lesh Maleficent, y Drogh Venrein, Jafar, as Cruella de Vil, er lheh. Ta'n scannane geiyrt er ny jeigeyryn as ad geearree cochiartaghey nyn mea çheumooie jeh'n ellan pryssoonagh oc as ad er mishoon son slatt-obbee yn Fairy Godmother ("Mimmey Shee") y gheid as nynbaarantyn y heyrey voish bondiaght. Hie eh magh er ny skeaylley da'n chied cheayrt er 31 Jerrey Geuree 2015 lesh y Disney Channel.
Ta Mitchell Hope, Melanie Paxson, Brenna D'Amico, Sarah Jeffery, Zachary Gibson, Jedidiah Goodacre, Dianne Doan, Dan Payne, Keegan Connor Tracy, Wendy Raquel Robinson, Maz Jobrani, Kathy Najimy, as Kristin Chenoweth cloie 'sy scannane chammah.
She yn chied chur magh 'sy chiartys dellal Descendants t'eh, as ren ad straih ghiare-chummit bioghit lesh CGI er y çheu as yn ennym Descendants: Wicked World currit urree. Hie scannane eiyrtyssagh magh ny yei fo'n ennym Descendants 2 hie magh er 21 Jerrey Souree 2017, as scannane elley - y trass scannane 'sy chiartys - Descendants 3 hie magh er 2 Luanistyn 2019.
Wooishlagh (lettyr)
She treeoo lettyr as feed abbyrlhit ny Gaelgey ee wooishlagh (W, w), rere'n abbyrlhit Romanagh jeianagh.
Shennaghys
T'ad gra dy daink wooishlagh jeh screeu caslys 'syn abbyrlhit Proto-Sinaitagh. T'ad cur vâv er y lettyr shoh, as er lhieu dy row eh cowraghey croagane ny bad. Haink y cowrey shoh trooid coryssyn screeu Feaneeckagh, Greagagh, Etruscagh as Romanagh dys y chummey t'ayn nish. Ta'n bun cheddin ec Faarney, Unjin, Vervine as Yiarn.
left|thumb|Lioar currit magh ayns 1693, as eshyn jannoo ymmyd jeh "u dooblit" myrane lesh wooishlagh jeianagh Cummey s'leaie wooishlagh, she vervine ghooblit v'ayn, as ish screeut ayns Shenn Vaarle 'sy 7oo eash. Haink yn ennym Baarle, "double U" (Unjin dooblit) jeh. Cha row monney ymmyd jeant jeh; v'ad cliaghtey screeu y sheean /w/ lesh y roon wynn son y chooid smoo. Lurg y Varriaght Normanagh, v'ad screeu daa vervine ny smoo na wynn, as mysh 1300 va'n lettyr noa jannoo obbyr wynn. Ny keayrtyn, v'ad screeu eh lesh daa vervine nyn lhie harrish y cheilley.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Coadyn co-earrooder
Ayns ASCII, ta W mooar ec 87 as w beg ec 119. Ayns earrooyn jeesoil, shen 01010111 as 01110111.
Ayns EBCDIC, ta W mooar ec 230 as w beg ec 166.
Ayns HTML as XML, ta W mooar ec "<tt>&#87;</tt>" as w beg ec "<tt>&#119;</tt>".
Co-vreneen
S'goan ny bunstooghyn ta jeant ass breneenyn ta ny lomarcan. Dy cliaghtagh, ta breneenyn çheet ry-cheilley ayns piyryn ny ayns possanyn. Eisht, ta shin gra co-vreneenyn rish ny floagyn shoh. Myr sampleyr, ayns boteil d'ocsygien, cha nel breneen erbee ny lomarcan aynjee - ta ooilley ny breneenyn kianglt ry-cheilley ayns piyryn. Ta'n red cheddin ry-gheddyn bentyn rish hiddragien as eeadeen.
Co-vreneen - ta shen yn ayrn sloo jeh bunstoo ny jeh co-vunstoo oddys ve ayn dy neuchrogheydagh. My ta ooilley ny breneenyn ayns co-vreneen ny vreneen cheddin, ta shin gra co-vreneen bunstoo rish.